CELEX: 22005D0956
Language: et
Date: 2005-12-19 00:00:00
Title: 2005/956/EÜ: Põllumajanduse ühiskomitee otsus nr 4/2005,  19. detsember 2005 , Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisa 1. liite muutmise kohta

29.12.2005   
            
            
               ET
            
            
               Euroopa Liidu Teataja
            
            
               L 346/44
            
         
      PÕLLUMAJANDUSE ÜHISKOMITEE OTSUS nr 4/2005,
   19. detsember 2005,
   Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisa 1. liite muutmise kohta
   (2005/956/EÜ)
   PÕLLUMAJANDUSE ÜHISKOMITEE,
   võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, eriti selle artiklit 11,
   ning arvestades järgmist:
   
               (1)
            
            
               Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi “kokkulepe”) jõustus 1. juunil 2002.
            
         
               (2)
            
            
               Kokkuleppe 9. lisa eesmärk on soodustada ühendusest ja Šveitsist pärinevate mahepõllundustoodete ja mahepõllunduslike toiduainete kaubandust.
            
         
               (3)
            
            
               Töörühm uurib vastavalt kokkuleppe 9. lisa artikli 8 lõikele 2 lepinguosaliste õigusnormide ja töökorra arengut ning koostab vastavate liidete kohandamiseks ja päevakajastamiseks ühiskomiteele esitatavad ettepanekud.
            
         
               (4)
            
            
               Kokkuleppe 9. lisa 1. liitega sätestatakse mahepõllundustoodete ja mahepõllunduslike toiduainete kaubanduse suhtes kohaldatavad õigusnormid ühenduses ja Šveitsis.
            
         
               (5)
            
            
               Õigusaktide areangu arvessevõtmiseks ühenduses ja Šveitsis tuleks kohandada kokkuleppe 9. lisa 1. liidet,
            
         ON TEINUD JÄRGMISE OTSUSE:
   Artikkel 1
   Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisa 1. liide asendatakse käesolevale otsusele lisatud tekstiga.
   Artikkel 2
   Käesolev otsus jõustub 1. jaanuaril 2006.
   
      Brüssel, 19. detsember 2005.
      
         
            Põllumajanduse ühiskomitee nimel
         
         
            Euroopa Ühenduse delegatsiooni juht
         
         Aldo LONGO
         
         
            Šveitsi delegatsiooni juht
         
         Christian HÄBERLI
         
         
            Põllumajanduse ühiskomitee sekretär
         
         Remigi WINZAP
         
      
   
   
      LISA
      
         
            “1. LIIDE
            Euroopa Ühenduses kohaldatavad õigusnormid
            Nõukogu 24. juuni 1991. aasta määrus (EMÜ) nr 2092/91 põllumajandusetoodete mahepõllundustootmise ning põllumajandustoodete ja toiduainete puhul sellele viitavate märgiste kohta (EÜT L 198, 22.7.1991, lk 1), viimati muudetud komisjoni 27. detsembri 2004. aasta määrusega (EÜ) nr 2254/2004 (ELT L 385, 29.12.2004, lk 20)
            Komisjoni 14. jaanuari 1992. aasta määrus (EMÜ) nr 94/92 üksikasjalike rakenduseeskirjade kohta, mis käsitlevad määruses (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) sätestatud importimise korda kolmandatest riikidest (EÜT L 11, 17.1.1992, lk 14), viimati muudetud määrusega (EÜ) nr 746/2004 (ELT L 122, 26.4.2004, lk 10)
            Komisjoni 29. jaanuari 1993. aasta määrus (EMÜ) nr 207/93, millega määratletakse määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) VI lisa sisu ning kehtestatakse artikli 5 lõike 4 üksikasjalikud rakenduseeskirjad (EÜT L 25, 2.2.1993, lk 5), viimati muudetud määrusega (EÜ) nr 2020/2000 (EÜT L 241, 26.9.2000, lk 39)
            Komisjoni 7. septembri 2001. aasta määrus (EÜ) nr 1788/2001 põllumajandustoodangu mahepõllundustootmist ning põllumajandustoodete ja toiduainete puhul sellele viitavaid märgiseid käsitleva nõukogu määruse (EMÜ) nr 2092/91 artikli 11 alusel kolmandatest riikidest ühendusse importimise puhul ettenähtud kontrollsertifikaadi üksikasjalike rakenduseeskirjade kehtestamise kohta (EÜT L 243, 13.9.2001, lk 3), viimati muudetud määrusega (EÜ) nr 746/2004 (ELT L 122, 26.4.2004, lk 10)
            Komisjoni 5. veebruari 2003. aasta määrus (EÜ) nr 223/2003 mahepõllundusmeetodil toodetud söötade, söödasegude ja söödatoorainete etikettimisega seotud nõuete ning nõukogu määruse (EMÜ) nr 2092/91 muutmise kohta (ELT L 31, 6.2.2003, lk 3)
            Komisjoni 14. augusti 2003. aasta määrus (EÜ) nr 1452/91, millega säilitatakse nõukogu määruse (EMÜ) nr 2092/91 artikli 6 lõike 3 punktis a sätestatud erand, mida kohaldatakse seemnete ja taimse paljundusmaterjali teatavate liikide suhtes, ning kehtestatakse kõnealuse erandiga seotud protseduurireeglid ja kriteeriumid (ELT L 206, 15.8.2003, lk 17)
            Šveitsis kohaldatavad sätted
            22. septembri 1997. aasta määrus mahepõllunduse ja mahepõllundustoodete ja mahepõllunduslike toiduainete nimetuste kohta (määrus mahepõllunduse kohta), viimati muudetud 10. novembril 2004 (RO 2004 4891)
            Majanduse föderaalosakonna 22. septembri 1997. aasta määrus mahepõllunduse kohta, viimati muudetud 10. novembril 2004 (RO 2004 4895)
            Samaväärsest korrast välistamine
            Mahepõllundusele ülemineku korras toodetud toiduainetest koosnevad Šveitsi tooted.
            Kitselihast saadud tooted, kui loomade suhtes rakendatakse erandit määruse (mahepõllunduse mahepõllundustoodete ja mahepõllunduslike toiduainete nimetuste kohta) 910.18 artiklist 39d.”